Perang Hirah

Perang Hirah berlaku beberapa hari selepas pertempuran di Ullais. Khalid ibn al-Walid dengan kekuatan sehingga 15,000 tentera Islam menuju ke Hirah untuk menawan kerajaan boneka Parsi iaitu Lakhmid.

Pertahanan kerajaan Lakhmid yang berpusat di dalam kota istana seramai 10,000 orang tentera pimpinan Panglima Iyas dan Panglima Abdul Masih menggunakan manjanik untuk mencegah kemaraan tentera Islam daripada menakluki kota tersebut. Namun setelah beberapa hari bertahan, kota yang tersergam indah itu akhirnya jatuh ke tangan tentera Islam. Banyak peralatan peperangan milik tentera Parsi jatuh ke tangan tentera Islam.

Perang ini juga menamatkan riwayat kerajaan Lakhmid di Hirah seterusnya mengukuhkan lagi pertahanan tentera Islam di timur Semenanjung Arab.

 Rujukan 

Kategori:Pertempuran Khalid al-Walid
Kategori:Pertempuran melibatkan Khilafah al-Rasyidin
Kategori:Pertempuran melibatkan Empayar Sasan
Kategori:Penaklukan Mesopotamia oleh Muslim
Kategori:Sejarah ketenteraan Iraq
Kategori:633
Kategori:Pertempuran melibatkan Bani Lakhm